**Ministru kabineta noteikumu “Tiesu ekspertu padomes nolikums” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar Tiesu ekspertu likuma 19. panta trešo daļu, kurā noteikts deleģējums Ministru kabinetam apstiprināt Tiesu ekspertu padomes nolikumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 15.martā stājās spēkā Tiesu ekspertu likums, kura 19. panta trešajā daļā noteikts deleģējums Ministru kabinetam apstiprināt Tiesu ekspertu padomes nolikumu.  Saskaņā ar minētā likuma pārejas noteikumu 2.punktu līdz Ministru kabineta noteikumu spēkā stāšanās dienai, bet ne vēlāk kā līdz 2016. gada 31. jūlijam ir spēkā Ministru kabineta 2008.gada 30.jūnijā noteikumi Nr. 465 “Tiesu ekspertu padomes nolikums”, ar kuriem noteikti Tiesu ekspertu padomes (turpmāk – Padome) kā tiesu ekspertu pārvaldības un uzraudzības institūcijas funkcijas, uzdevumi, tiesības, sēžu norises kārtība.  Ministru kabineta noteikumu projekts „Tiesu ekspertu padomes nolikums” (turpmāk – noteikumu projekts) precizēs esošo Padomes nolikumu, pēc būtības nemainot padomes līdzšinējās funkcijas, uzdevumus un tiesības.  Noteikumu projektā saglabāta līdzšinējā kārtība, kādā Padomes darbs tiek organizēts gan attiecībā uz Padomes sēžu sasaukšanas un noturēšanas kārtību, gan attiecībā uz balsošanas kārtību, gan arī uz kārtību, kādā tiek nodrošināts Padomes darbs Padomes priekšsēdētāja prombūtnes laikā.  Saskaņā ar Tiesu ekspertu likuma 18.panta trešo daļu padomes darbu nodrošina Tieslietu ministrija vai tās pilnvarota persona, proti, šajā gadījumā saskaņā ar noteikumos noteikto tā būs Tiesu administrācija, kas to darījusi arī līdz šim.  Noteikts, ka padomes sēdi un tajā pieņemtos lēmumus fiksē audioierakstā. Padome sekretārs piecu darbdienu laikā sagatavo izrakstu no audioieraksta, norādot padomes sēdes norises datumu un laiku, klātesošās personas un pieņemtos lēmumus. Izrakstu paraksta padomes priekšsēdētājs un sekretārs un ne vēlāk kā triju darbdienu laikā pēc tā sagatavošanas nosūta visiem padomes locekļiem. Sēdes audioieraksts glabājas padomes lietvedībā. Padome normatīvajos aktos noteiktajos gadījumos sagatavo sēdē pieņemto lēmumu atsevišķa dokumenta veidā saskaņā ar Administratīvā procesa likuma prasībām.  Noteikumu projekts papildināts ar vispārīgu normu par to, ka padomei, izskatot jautājumus, kas skar tiesu ekspertu, ir tiesības pieprasīt nepieciešamās ziņas un uzaicināt tiesu ekspertu mutvārdu paskaidrojumu sniegšanai vai, ja nepieciešams, sniegt rakstveida paskaidrojumus. Gadījumā, ja tiesu eksperts padomes noteiktajā termiņā nesniedz rakstveida paskaidrojumus vai neierodas uz padomes sēdi bez attaisnojoša iemesla, padome izskata jautājumu un pieņem lēmumu, ja nepieciešams, pamatojoties uz noskaidrotajiem apstākļiem un tās rīcībā esošajām ziņām. |
| 3. | Projekta izstrādē iesaistītās institūcijas | Tieslietu ministrija, Tiesu ekspertu padome |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu eksperti. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta noteikumu projekts “Tiesu ekspertu disciplinārlietu ierosināšanas un izskatīšanas kārtība”;  Ministru kabineta noteikumu projekts “Tiesu ekspertu sertifikācijas un resertifikācijas kārtība” |
| 2. | Atbildīgā institūcija | Tieslietu ministrija |
| 3. | Cita informācija | Nav |

*Anotācijas III. un V. sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Tieslietu ministrijas mājas lapā 2016.gada \_\_\_. aprīlī. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesu ekspertu padome |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. |
| 3. | Cita informācija | Nav |

Iesniedzējs:

valsts sekretārs Raivis Kronbergs

19.04.2016, 11:14

606

D. Obuka

67036833; Daina.Obuka@tm.gov.lv